b'\n_START_ARTICLE_\nAnders Poulsen\n_START_SECTION_\nJunioriura\n_START_PARAGRAPH_\nPoulsen on Herning Blue Foxin kasvatti. H\xc3\xa4n pelasi joukkueen A-junioreissa ensimm\xc3\xa4isen kerran kaudella 2006\xe2\x80\x932007, jolloin puki kaksi kertaa Herningin alle 20-vuotiaiden joukkueen pelipaidan p\xc3\xa4\xc3\xa4lleen. H\xc3\xa4n j\xc3\xa4i n\xc3\xa4iss\xc3\xa4 otteluissa ilman pisteit\xc3\xa4. Seuraavalla kaudella Poulsen pelasi alle 20-vuotiaissa 16 ottelua ja teki niiss\xc3\xa4 kaksi pistett\xc3\xa4 sek\xc3\xa4 kymmenen pistett\xc3\xa4. Lis\xc3\xa4ksi h\xc3\xa4n pelasi Herningin alle 17-vuotiaiden joukkueessa 12 ottelua tehden 31 tehopistett\xc3\xa4. Pudotuspeleiss\xc3\xa4 h\xc3\xa4n pelasi viisi ottelua saaden tilastoihinsa kolme sy\xc3\xb6tt\xc3\xb6pistett\xc3\xa4. H\xc3\xa4n edusti kauden aikana my\xc3\xb6s Herningin kakkosjoukkuetta kahdeksassa ottelussa, joissa j\xc3\xa4i pisteitt\xc3\xa4._NEWLINE_Kaudeksi 2008\xe2\x80\x932009 Poulsen pelasi Herningin junioreissa seitsem\xc3\xa4n ottelua, joissa teki nelj\xc3\xa4 maalia ja nelj\xc3\xa4 sy\xc3\xb6tt\xc3\xb6pistett\xc3\xa4 eli yhteens\xc3\xa4 kahdeksan tehopistett\xc3\xa4. Pudotuspeleiss\xc3\xa4 h\xc3\xa4n teki kahdessa pelaamassaan ottelussa kuusi pistett\xc3\xa4. Herningin kakkosjoukkueessa h\xc3\xa4n pelasi nelj\xc3\xa4 ottelua ja teki kolme pistett\xc3\xa4 sek\xc3\xa4 viidess\xc3\xa4 pudotuspeliottelussa sy\xc3\xb6tti kaksi maalia. Herningin lis\xc3\xa4ksi Poulsen pelasi kauden aikana Ruotsissa Malm\xc3\xb6 Redhawksin juniorijoukkueissa. Malm\xc3\xb6ss\xc3\xa4 h\xc3\xa4n pelasi alle 18-vuotiaiden joukkueessa 17 peli\xc3\xa4 tehden 14 tehopistett\xc3\xa4 sek\xc3\xa4 alle 20-vuotiaiden joukkueessa, jossa pelasi kaksi ottelua pisteitt\xc3\xa4.\n_START_SECTION_\nAmmattilaisura\n_START_PARAGRAPH_\nPoulsen jatkoi kaudella 2009\xe2\x80\x932010 Herningiss\xc3\xa4, jossa p\xc3\xa4\xc3\xa4si pelaamaan aikuisten joukkueessa 33 ottelua, joissa h\xc3\xa4n teki kuusi maalia ja seitsem\xc3\xa4n sy\xc3\xb6tt\xc3\xb6pistett\xc3\xa4. Lis\xc3\xa4ksi h\xc3\xa4n pelasi 12 pudotuspeliottelua, joissa sai tilastoihinsa kaksi sy\xc3\xb6tt\xc3\xb6pistett\xc3\xa4. Herning sijoittui kauden p\xc3\xa4\xc3\xa4tteeksi sarjassa kolmanneksi. Kauden aikana Poulsen pelasi viel\xc3\xa4 yhden pudotuspeliottelun Herningin alle 20-vuotiaiden joukkueessa. H\xc3\xa4n sai ottelussa kaksi sy\xc3\xb6tt\xc3\xb6pistett\xc3\xa4 sek\xc3\xa4 istui kaksi kahden minuutin rangaistusta._NEWLINE_Kaudella 2010\xe2\x80\x932011 Poulsen pelasi 39 ottelua. H\xc3\xa4n teki seitsem\xc3\xa4n maalia ja 15 pistett\xc3\xa4. Pudotuspeleiss\xc3\xa4 h\xc3\xa4n pelasi 14 ottelua. Niiss\xc3\xa4 h\xc3\xa4n oli joukkueen kolmanneksi paras maalintekij\xc3\xa4 seitsem\xc3\xa4ll\xc3\xa4 osumallaan. Herning onnistui kauden p\xc3\xa4\xc3\xa4tteeksi parantamaan edellisvuoden pronssimitalin mestaruudeksi. Poulsen sek\xc3\xa4 Herning juhlivat mestaruutta my\xc3\xb6s seuraavalla kaudella 2011\xe2\x80\x932012. Poulsen pelasi 32 ottelua, joissa teki 11 maalia ja yhteens\xc3\xa4 18 tehopistett\xc3\xa4. Pudotuspeliotteluita h\xc3\xa4nelle kertyi kauden p\xc3\xa4\xc3\xa4tteeksi 17, ja niiss\xc3\xa4 h\xc3\xa4n iski nelj\xc3\xa4 maalia._NEWLINE_Kaudella 2012\xe2\x80\x932013 Poulsen teki henkil\xc3\xb6kohtaisen piste-enn\xc3\xa4tyksens\xc3\xa4 saaden tilastoihinsa 40 pelaamassaan ottelussa 15 maalia ja 24 sy\xc3\xb6tt\xc3\xb6pistett\xc3\xa4 eli yhteens\xc3\xa4 39 tehopistett\xc3\xa4. H\xc3\xa4n pelasi pudotuspeleiss\xc3\xa4 piste per peli -tahdilla viidess\xc3\xa4 ottelussa viisi tehopistett\xc3\xa4. Tammikuussa 2013 Poulsen valittiin Metal Ligaenin kuukauden parhaaksi pelaajaksi._NEWLINE_Seuraavaksi kaudeksi 2013\xe2\x80\x932014 Poulsen valittiin Herningin kapteeniksi. H\xc3\xa4n pelasi 37 ottelua tehden niiss\xc3\xa4 18 maalia ja 17 sy\xc3\xb6tt\xc3\xb6pistett\xc3\xa4 eli yhteens\xc3\xa4 35 tehopistett\xc3\xa4 sek\xc3\xa4 istui yhden kahden minuutin j\xc3\xa4\xc3\xa4hyn. Pudotuspelien 15 pelatussa ottelussa Poulsen teki yhdeks\xc3\xa4n pistett\xc3\xa4. Herning p\xc3\xa4\xc3\xa4si finaaleihin, mutta j\xc3\xa4i hopealle h\xc3\xa4vitty\xc3\xa4 mestaruuden voittaneelle S\xc3\xb8nderjyskE Ishockeylle. Herning ja Poulsen kuitenkin voittivat Tanskan cupin._NEWLINE_Edelliskautena hopeaa voittanut ja maailmanmestaruuskilpailuissa Tanskan maajoukkuetta edustanut Poulsen siirtyi kaudeksi 2014\xe2\x80\x932015 Ruotsin toiseksi korkeimmalle sarjatasolle Allsvenskaniin IK Oskarshamnin joukkueeseen, jossa my\xc3\xb6s h\xc3\xa4nen veljens\xc3\xa4 Morten Poulsen pelasi tuolloin. H\xc3\xa4n pelasi 52 ottelua, joissa teki kaksi maali ja yhden sy\xc3\xb6tt\xc3\xb6pisteen sek\xc3\xa4 tuli valituksi edustamaan Tanskaa maailmanmestaruuskilpailuissa toisena kes\xc3\xa4n\xc3\xa4 per\xc3\xa4kk\xc3\xa4in.\n_START_SECTION_\nMaajoukkueura\n_START_PARAGRAPH_\nPoulsen p\xc3\xa4\xc3\xa4si ensimm\xc3\xa4isen kerran kantamaan maajoukkueen paitaa yll\xc3\xa4\xc3\xa4n, kun h\xc3\xa4n edusti Tanskan alle 18-vuotiaiden maajoukkuetta vuonna 2009 pelatuissa 1. divisioonan maailmanmestaruuskilpailuissa, joissa h\xc3\xa4n pelasi viisi ottelua tehden niiss\xc3\xa4 kolme maalia._NEWLINE_Seuraavina kahtena vuotena Poulsen pelasi alle 20-vuotiaiden maailmanmestaruuskilpailuissa 1. divisioonassa, joissa pelasi kahden turnauksen aikana kymmenen ottelua. Niiss\xc3\xa4 h\xc3\xa4n teki yhden maalin ja viisi sy\xc3\xb6tt\xc3\xb6pistett\xc3\xa4._NEWLINE_Aikuisten maajoukkuetta Poulsen edusti ensimm\xc3\xa4isen kerran kauden 2012\xe2\x80\x932013 aikana, jolloin p\xc3\xa4\xc3\xa4si pelaamaan kahdessa maaottelussa. Vuonna 2014 h\xc3\xa4n p\xc3\xa4\xc3\xa4si pelaamaan ensimm\xc3\xa4isiss\xc3\xa4 maailmanmestaruuskilpailuissaan. H\xc3\xa4n pelasi vain kahdessa ottelussa, joissa j\xc3\xa4i pisteitt\xc3\xa4, eik\xc3\xa4 ker\xc3\xa4nnyt j\xc3\xa4\xc3\xa4hyminuutteja. H\xc3\xa4n teki kauden 2013\xe2\x80\x932014 ensimm\xc3\xa4iset kaksi maaliansa aikuisten maajoukkueen paidassa. H\xc3\xa4n pelasi maailmanmestaruuskilpailuissa my\xc3\xb6s seuraavana vuonna, jolloin pelasi seitsem\xc3\xa4n ottelua sai tilastoihinsa yhden sy\xc3\xb6tt\xc3\xb6pisteen. Yhteens\xc3\xa4 Poulsen pelasi kauden 2014\xe2\x80\x932015 aikana yli 20 virallista maaottelua.'